als_Latn dik_Latn sag_Latn
PRISHTINË (AA) - Me rastin e fillimit të edicionit të gjashtë të ”Turkish Jazz Week” në Kosovë, u mbajt një konferencë për media, ku e pranishme ishte edhe xhaz artistja e njohur nga Turqia, Şenay Lambaoğlu e cila sonte së bashku me grupin e saj do ta bëjë hapjen e këtij edicioni të festivalit të muzikës xhaz, raporton Anadolu Agency (AA).
Edhe këtë vit Instituti “Yunus Emre” organizon ngjarjen tashmë tradicionale “Turkish Jazz Week” që për publikun e Prishtinës dhe Prizrenit sjellë emra të dalluar dhe profesionistë të muzikës xhaz, eksperienca dhe përvoja interpretuese e të cilëve ofron tendencat më të fundit në skenën e muzikës në botë.
Drejtori i Institutit “Yunus Emre” në Prishtinë, Mehmet Ülker gjatë konferencës për media bëri të ditur se këtë festival të muzikës xhaz në Kosovë e organizojnë në përkrahje të Ambasadës së Turqisë në Kosovë.
Ai duke falënderuar gjithë ekipin e festivalit shtoi se ky është një festival jashtëzakonisht i rëndësishëm ku hapja do të bëhet me performancën e artistes Şenay Lambaoğlu në hotelin Swiss Diamond në qendër të kryeqytetit të Kosovës, Prishtinë. Ai po ashtu shprehu dëshirën që në të ardhmen të ketë aktivitete që krijojnë ura kulturore në mes të Turqisë dhe shteteve mike të saj.
“Sonte do t'i bashkohet artistes nga Turqia edhe Dardan Gjinolli, një saksafonist vendor në një pjesë të performancës së saj. Unë besoj që kemi krijuar edhe një rrjet në mes të artistave”, tha Ülker.
Ülker duke folur në emër të familjës së IYE shprehu dëshirën që të ky festival të organizohet tradicionalisht në formën e njejtë jo vetëm në Kosovë por edhe në shtetet tjera.
Kurse, këngëtarja Şenay Lambaoğlu, e cila është njëra nga xhaz këngëtaret më të njohura turke që njihet edhe si “poetja e xhazit” gjatë fjalës së saj u shpreh se ndihet me fat që ndodhet në Kosovë për të performuar.
Ajo theksoi se ka dëgjuar shumë fjalë të mira për këtë festival tashmë të organizuar tradicionalisht dhe ftoi të gjithë dashamirët e muzikës xhaz që të marrin pjesë në koncertin e parë të hapjes së festivalit.
Ndryshe, sonte do të mund të vijnë në koncert rreth 400 persona, dashamirë të kësaj muzike në hotelin Swiss Diamond në orën 19:30 ku hyrja do të jet pa pagesë.
Ndërsa, në ditën e dytë të këtij festivali do të performojë bendi Authentic Anatolian Project në shtëpinë e kulturës “Xhemajl Berisha” në Prizren dhe në ditën e tretë të festivalit do të performojë artisti i muzikës xhaz Merih Aşkın, në amfiteratrin e ri të Universitetit të Prishtinës.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn